Cis-regulatorni element

'''*Cis*-regulatorni elementi** (**CRE**) ili ***Cis***-regulatorni moduli** (**CRM**) su regije nekodirajuće DNK koja regulira transkripciju susjednih gena. CRE su vitalne komponente genetičke regulatorne mreže, koje zauzvrat kontrolišu morfogenezu, razvoj anatomskih struktura i druge aspekte embrijskog razvoja, proučavane u evolucijskoj razvojnoj biologiji.

CRE se nalaze u blizini gena koje regulišu. Obično regulišu transkripciju gena, vezivanjem za transkripcijske faktore. Jedan faktor transkripcije može se vezati za mnoge CRE, i stoga kontrolirati ekspresiju mnogih gena (plejotropija). Latinski prefiks „cis“ znači „na ovoj strani“, tj. na istoj molekuli DNK kao i gen(i) koji će se transkribovati.

CRM su dijelovi DNK, obično dužine 100–1000 baznih parova DNK, gdje se određeni broj transkripcijskih faktora može vezati i regulisati ekspresiju obližnjih gena i regulisati njihovu brzinu transkripcije. Označeni kao *cis* jer se obično nalaze na istom lancu DNK kao i geni koje kontroliraju, za razliku od *trans*, što se odnosi na efekte na gene koji nisu locirani na istoj niti ili dalje, kao što su faktori transkripcije. i obrnuto, jedan gen može imati nekoliko *cis*-regulatornih modula. *Cis*-regulatorni moduli obavljaju funkciju integracijom aktivnih transkripcijskih faktora i pripadajućih kofaktora u određenom vremenu i mjestu u ćeliji gdje se ova informacija čita i eksprimira. Međutim, ova definicija je promijenjena kako bi se definirali *cis*-regulatorni moduli kao DNK sekvenca sa mjestima vezivanja faktora transkripcije koja su grupirana u modulske strukture, uključujući – ali ne ograničavajući se na – kontrolne regije lokusa, promotore, pojačivače, prigušivače, granične upravljačke elemente i ostale modulatore. U eukariotima, promotori obično imaju sljedeće četiri komponente: TATA-kutija, TFIIB mjesto za prepoznavanje, inicijator i nizvodno jezgarni promotorski element. Da bi se pokrenula transkripcija nizvodnog gena, mnoštvo DNK-vezujućih proteina zvanih transkripcijski faktori (TF-i) mora se vezati sekvencno za ovu regiju.  Brojni projekti sekvenciranja u cijelom genomu otkrili su da se pojačivači često transkribiraju u dugolančana nekodirajuća RNK (lncRNK) ili RNK-pojačivača (eRNK), čije promjene u razinama često koreliraju s onima na ciljnoj genskoj iRNK.

### Utišivači
Utišivači su CRE-ovi koji mogu da vežu faktore regulacije transkripcije (proteine) nazvane represori, čime sprečavaju transkripciju gena. Izraz "utišivač" se također može odnositi na regiju u 3' nerpevedene regija iRNK, koja vezuje proteine koji potiskuju translaciju temolekule iRNK, ali ova upotreba se razlikuje od upotrebe u opisuje CRE.

### Operatori
Operatori su CRE kod prokariota i nekih eukariota koji postoje unutar operona, gdje mogu vezati proteine zvane represori da utiču na transkripciju.

## Evolucijska uloga 
CRE imaju važnu evolucijsku ulogu. Kodirajući regioni gena su često dobro konzervirani među organizmima; ipak različiti organizmi pokazuju izraženu fenotipsku raznolikost. Utvrđeno je da polimorfizam koji se javlja unutar nekodirajućih sekvenci imaju dubok uticaj na fenotip, mijenjajući ekspresiju gena.

## Primjeri 
Primjer cis djelovanja regulatorne sekvence je operator u lac operonu. Ovu sekvencu DNK vezuje lac represor, koji zauzvrat sprečava transkripciju susjednih gena na istoj molekuli DNK. Stoga se smatra da lac operator "djeluje u cis-u" na regulaciju obližnjih gena. Sam operator ne kodira nijedan protein ili RNK.

Nasuprot tome, trans-regulatorni elementi su faktori difuzije, obično proteini, koji mogu modificirati ekspresiju gena udaljenih od gena koji je izvorno transkribovan da ih stvori. Naprimjer, transkripcijski faktor koji reguliše gen na hromosomu 6 mogao bi i sam biti transkribovan sa gena na hromosomu 11. Izraz "trans-regulatorno" nastao je od latinskog korijena "trans", što znači "preko puta".

Postoje cis-regulatorni i transregulatorni elementi. Cis-regulatorni elementi su često vezna mjesta za jedan ili više trans-djelujućih faktora.

Ukratko, cis-regulatorni elementi prisutni su na istoj molekuli DNK kao i gen koji regulišu, dok transregulatorni elementi mogu regulisati gene udaljene od gena sa kojeg su transkribovani.

### Primjeri u RNK 
## Također pogledajte
* **DNK**
** TATA-kutija
** Pribnowljeva kutija
** SOS kutija
** CAAT kutija
** CCAAT kutija
** Operator (biologija)
** Uzvodni redoslijed aktivacije
* **RNA**
** Lista cis-regulatornih RNK elemenata
** Poliadenilacijski signali, iRNK
** AU-bogati element, iRNK
* **Ostalo**
** Regulacija ekspresije gena
** Cis-trans izomeriza
** Genička regulatorna mreža
** Operon
** Promotor
** Trans-acting factor
** Rfam
** Transterm

## Reference 
## Dopunska literatura 
* 
* 
* 
* 
* 

## Vanjski linkovi
* Gene Regulation Info – manually curated lists of resources, reviews, community discussions
* Cellular Darwinism
* 

Kategorija:RNK
Kategorija:Nekodirajuća RNK
Kategorija:DNK
Kategorija:Nekodirajuća DNK